b'\n_START_ARTICLE_\nSamijska glasba\n_START_SECTION_\nIzvajalci\n_START_PARAGRAPH_\nZnani izvajalci joik pesmi so Angelit (biv\xc5\xa1i Angelin Tyt\xc3\xb6t), Wimme Saari in Nils-Aslak Valkep\xc3\xa4\xc3\xa4 iz finske pokrajine Lapland, najbolj znana izvajalka samijske glasbe pa je nedvomno Mari Boine iz Norve\xc5\xa1ke, ki poje folk-rock s koreninami joik pesmi. Nesamijski izvajalci, ki so uporabili v svojih pesmih zna\xc4\x8dilnosti joik in drugih samijskih ljudskih pesmi, so na primer Enigma, RinneRadio, Xymox in Jan Garbarek._NEWLINE_Januarja 2008 se je samijska izvajalka Ann Marie Anderson s pesmijo \xc3\x81ndagassii uvrstila v finale norve\xc5\xa1kega izbora za pesem Evrovizije, kar dokazuje, da samijska glasba nikakor ni izumrla in se nam ni potrebno bati, da se bo to kmalu zgodilo.\n_START_SECTION_\n\xc2\xbbJoik\xc2\xab\xc2\xa0metal\n_START_PARAGRAPH_\nFinski folk metal bend Sh\xc3\xa1man je v poznih devetdesetih heavymetalski sceni pribli\xc5\xbeal pojem joik metal, s \xc4\x8demer je pritegnil pozornost na samijsko glasbo v heavymetalski sceni. Njihova glasba je vsebovala elemente samijske narodne glasbe - joik petje, samijska besedila in \xc5\xa1amanske bobne. Bend je pridobil nove \xc4\x8dlane in spremenil ime v Korpiklaani. Njihove pesmi, ki \xc5\xa1e vedno vsebujejo elemente joik petja oz. pesmi, so napisane v fin\xc5\xa1\xc4\x8dini in angle\xc5\xa1\xc4\x8dini. Vokalist benda Korpiklaani je prav tako prenesel elemente joik petja oz. pesmi finskemu folk-metal bendu Finntroll.'